CELEX: 52015JC0001
Language: da
Date: 2015-01-22
Title: Fælles forslag til RÅDETS FORORDNING om ændring af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine

DEN EUROPÆISKE UNIONS
                                                                        HØJTSTÅENDE
                                                                      REPRÆSENTANT
                          EUROPA-                      FOR UDENRIGSANLIGGENDER
                          KOMMISSIONEN                       OG SIKKERHEDSPOLITIK
                                                  Bruxelles, den 22.1.2015
                                                  JOIN(2015) 1 final
                                                  2015/0022 (NLE)
                                    Fælles forslag til
                               RÅDETS FORORDNING
   om ændring af forordning (EU) nr. 208/2014 om restriktive foranstaltninger over for
        visse personer, enheder og organer på baggrund af situationen i Ukraine
DA                                                                                     DA
 ---pagebreak---                                         BEGRUNDELSE
   (1) Rådets forordning (EU) nr. 208/2014 af 5. marts 2014 om restriktive foranstaltninger
       over for visse personer, enheder og organer på baggrund af situationen i Ukraine1
       giver visse foranstaltninger i afgørelse 2014/119/FUSP virkning og indfører en
       indefrysning af pengemidler og økonomiske ressourcer, der tilhører visse personer, der
       er identificeret som ansvarlige for uretmæssig tilegnelse af ukrainske statsmidler, og
       personer, der er ansvarlige for menneskerettighedskrænkelser i Ukraine, samt fysiske
       og juridiske personer, enheder eller organer med tilknytning til dem.
   (2) Rådet er ved at vedtage en afgørelse om ændring af afgørelse 2014/119/FUSP, som
       præciserer kriterierne for at blive opført på listen i forbindelse med den indefrysning af
       pengemidler, der er rettet mod personer, som er ansvarlige for uretmæssig tilegnelse af
       ukrainske statsmidler og menneskerettighedskrænkelser.
   (3) Der er behov for yderligere handling fra Unionens side for at gennemføre disse
       ændrede kriterier for opførelse på listen.
   (4) Unionens højtstående repræsentant for udenrigsanliggender og sikkerhedspolitik og
       Europa-Kommissionen bør fremsætte et forslag til en forordning om ændring af
       forordning (EU) nr. 208/2014.
   1
       EUT L 66 af 6.3.2014, s. 1.
DA                                              2                                                 DA
 ---pagebreak---                                                                  2015/0022 (NLE)
                                               Fælles forslag til
                                         RÅDETS FORORDNING
      om ændring af forordning (EU) nr. 208/2014 om restriktive foranstaltninger over for
             visse personer, enheder og organer på baggrund af situationen i Ukraine
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2014/119/FUSP af 5. marts 2014 om restriktive
   foranstaltninger over for visse personer, enheder og organer på baggrund af situationen i
   Ukraine2,
   under henvisning til det fælles forslag fra Unionens højtstående repræsentant for
   udenrigsanliggender og sikkerhedspolitik og Kommissionen, og
   ud fra følgende betragtninger:
   (1)     Rådets forordning (EU) nr. 208/2014 3 giver visse foranstaltninger i afgørelse
           2014/119/FUSP virkning og indfører en indefrysning af pengemidler og økonomiske
           ressourcer, der tilhører visse personer, der er identificeret som ansvarlige for
           uretmæssig tilegnelse af ukrainske statsmidler, og personer, der er ansvarlige for
           menneskerettighedskrænkelser i Ukraine, samt fysiske og juridiske personer, enheder
           eller organer med tilknytning til dem.
    (2)    Den ... januar 2015 vedtog Rådet afgørelse 2015/.../FUSP, som ændrer afgørelse
           2014/119/FUSP4 og præciserer udpegelseskriterierne for indefrysning af pengemidler
           rettet mod personer, som er ansvarlige for uretmæssig tilegnelse af ukrainske
           statsmidler og menneskerettighedskrænkelser.
   (3)     Denne ændring hører under anvendelsesområdet for traktaten om Den Europæiske
           Unions funktionsmåde, og der bør derfor indføres lovgivning på EU-plan for at sikre,
           at alle medlemsstaterne anvender den på samme måde. Forordning (EU) nr. 208/2014
           bør derfor ændres.
   (4)     For at sikre, at foranstaltningerne i denne forordning er effektive, bør den træde i kraft
           øjeblikkeligt —
   VEDTAGET DENNE FORORDNING:
                                                   Artikel 1
   I artikel 3 i forordning (EU) nr. 208/2014 foretages følgende ændringer:
   1)      Stk. 1 affattes således:
             "1. Bilag I omfatter:
   2
           EUT L 66 af 6.3.2014, s. 26.
   3
           Rådets forordning (EU) nr. 208/2014 af 5. marts 2014 om restriktive foranstaltninger over for visse
           personer, enheder og organer på baggrund af situationen i Ukraine (EUT L 66 af 6.3.2014, s. 1)
   4
           EUT L.
DA                                                       3                                                     DA
 ---pagebreak---                  a)    personer, der er ansvarlige for uretmæssig tilegnelse af ukrainske
                       statsmidler
                 b)    personer, der er ansvarlige for menneskerettighedskrænkelser i Ukraine
                       samt
                 c)    fysiske eller juridiske personer, enheder eller organer med tilknytning til
                       de i litra a) og b) omhandlede fysiske personer."
   2)    Som nyt stykke 1a indsættes:
            "1a. Med henblik på stk. 1 omfatter "personer, der er ansvarlige for uretmæssig
                 tilegnelse af ukrainske statsmidler" personer, der er genstand for de ukrainske
                 myndigheder undersøgelse
                 i)      for uretmæssig tilegnelse af ukrainske offentlige pengemidler eller
                         aktiver eller for medvirken hertil eller
                 ii)     for misbrug af offentligt embede med henblik på at skaffe dem selv
                         eller en tredjepart en uberettiget fordele og derved forårsage tab af
                         ukrainske offentlige pengemidler eller aktiver eller for medvirken
                         hertil."
                                               Artikel 2
   Denne forordning træder i kraft på dagen for offentliggørelsen i Den Europæiske Unions
   Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den […].
                                                På Rådets vegne
                                                Formand
DA                                                 4                                               DA